אליהו אורשנסקי

אליהו (איליה גריגורייביץ) אוֹרְשַנְסקי (ברוסית: Илья Григорьевич Оршанский; 1846 – 1875) היה משפטן, עיתונאי, פובליציסט, סופר והיסטוריון יהודי-רוסי, חוקר ההיסטוריה של עם ישראל.

את מחקריו כתב ברוסית. כמה ממאמריו נכתבו בעיתון היהודי-רוסי "ראזסווייט", וכונסו לימים בקובץ אחד.

קורות חיים 
נולד ביקטרינוסלב, אוקראינה ובנעוריו התפרסם בקרב הקהילה היהודית בעירו כעילוי. חרף זאת, לא המשיך ללמוד בישיבה, ותחת זאת הלך ללמוד משפטים באוניברסיטאות חארקוב ואודסה.

אורשנסקי נחשב בין ההיסטוריונים המוקדמים של התנועה החסידית.

אחיו, יצחק (איסאק) אורשנסקי, היה פרופסור לפסיכיאטריה באוניברסיטת חארקוב, ומאנשי העיתון היהודי-רוסי "ראזסווייט".

לקריאה נוספת
 יצחק מאור, 'אליהו אורשאנסקי ומקומו בהיסטוריוגראפיה של יהודי רוסיה', העבר, כ' (תשל"ג), עמ' 49–61

קישורים חיצוניים

סגל ראזסווייט
פובליציסטים יהודים רוסים
עיתונאים יהודים רוסים
עיתונאים יהודים אוקראינים
היסטוריונים יהודים אוקראינים
היסטוריונים יהודים רוסים
משפטנים יהודים
חכמת ישראל: אישים
חוקרי יהדות מזרח אירופה
חוקרי חסידות
ילידי 1846
נפטרים ב-1875